open-index/open-wikipedia-markdown huggingface dataset:
Αλκμαιωνίς

Η  ήταν ένα, χαμένο σήμερα, έπος γραμμένο από κάποιον άγνωστο ποιητή του 7ου ή 6ου π.Χ. αιώνα. Είχε ως κεντρικό χαρακτήρα τον Αλκμαίωνα, τον γιο του Αμφιάραου, και το περιεχόμενό του ήταν ανάλογο με αυτό των *[[Επίγονοι (έπος)|Επιγόνων]]*. Ορισμένοι μάλιστα μελετητές υποστήριξαν ότι τα δύο έπη, η *Αλκμαιωνίς* και οι *Επίγονοι*, ταυτίζονταν ή ότι το πρώτο ήταν απλώς ένα από τα τμήματα του δεύτερου -άποψη που σήμερα τείνει να εξαλειφθεί.

## Το περιεχόμενο της ''Αλκμαιωνίδος''
Σύμφωνα με τον Βέλγο ελληνιστή Αλμπέρ Σεβερένς (Albert Severyns), το περιεχόμενο της *Αλκμαιωνίδας* πρέπει να ήταν περίπου το εξης:  
Ένας χρησμός πληροφορούσε τους Επιγόνους ότι όφειλαν να κάνουν τον Αλκμαίωνα αρχηγό της εκστρατείας τους εναντίον των Θηβαίων. Ο Αλκμαίων μετά από κάποιους δισταγμούς, και ύστερα από επέμβαση της μητέρας του Εριφύλης, δεχόταν τελικά να τεθεί επικεφαλής της εκστρατείας. Στον Γλίσαντα σκοτώνε τον βασιλιά της Θήβας Λαοδάμαντα (ο οποίος προηγουμένως είχε φονεύσει τον γιο του Άδραστου, τον Αιγιαλέα), κατακτούσε την Θήβα και επέστρεφε στο Άργος.

Στην *Αλκμαιωνίδα* παρεμβάλλονταν επίσης (σύμφωνα με τα διασωζόμενα αποσπάσματα), μύθοι για τον Τυδέα, τον Πηλέα, τον Πέλοπα, τον Ατρέα και τον Θυέστη. Το μεγαλύτερο όμως μέρος της *Αλκμαιωνίδας* καταλάμβανε η εξιστόρηση του *κρίματος του Αλκμαίωνα*, ο οποίος ως άλλος Ορέστης σκότωσε την μητέρα του, την Εριφύλη, για να εκδικηθεί τον θάνατο του πατέρα του.

## Ο θάνατος της Εριφύλης
Στην *[[Θηβαΐς (έπος)|Θηβαΐδα]]*, ο Αμφιάραος αρνιόταν να πάρει μέρος στην εκστρατεία κατά της Θήβας, γνωρίζοντας (ως μάντης που ήταν) ότι οι θεοί ήταν εναντίον των Αργείων. Τελικά όμως αναγκαζόταν να συμμετάσχει μετά από παρέμβαση της γυναίκας του, της Εριφύλης, την οποία είχε δωροδοκήσει για το σκοπό αυτό ο Πολυνείκης προσφέροντάς της *το περιδέραιο της [[Αρμονία (μυθολογία)|Αρμονίας]]*.

Στην *Αλκμαιωνίδα* (και στους *Επιγόνους*) η ίδια ιστορία επαναλαμβανόταν με τον Αλκμαίωνα: Ο Αλκμαίων, όπως και ο πατέρας του, αρνιόταν αρχικά να πάρει μέρος στην εκστρατεία. Η Εριφύλη όμως, μαγεμένη αυτήν τη φορά από τον *πέπλο* [το φόρεμα] *της Αρμονίας* που της πρόσφερε ο Θέρσανδρος, ο γιος του Πολυνείκη, εξανάγκασε τον γιο της να εκστρατεύσει, όπως είχε κάνει πρωτύτερα και με τον πατέρα του.

Αλλά ο Αμφιάραος, πριν φύγει για την Θήβα, είχε διατάξει τον τότε μικρό γιο του Αλκμαίωνα να τιμωρήσει την Εριφύλη για την προδοσία της, αν ποτέ δεν γύριζε ο ίδιος ζωντανός από τον πόλεμο. Και ο Αμφιάραος πράγματι δεν γύρισε. Έτσι ο Αλκμαίων, δέκα χρόνια αργότερα, επιστρέφοντας θριαμβευτής στο Άργος μετά την κατάκτηση της Θήβας, και αφού πρώτα συμβουλεύτηκε το μαντείο των Δελφών, αποφάσισε να εκτελέσει την προσταγή του πατέρα του και σκότωσε την Εριφύλη.

Μετά την μητροκτονία, κυνηγημένος από τις Ερινύες έχασε τα λογικά του και περιπλανήθηκε σε διάφορα μέρη προσπαθώντας να εξαγνισθεί. Τελικά, οι θεοί αποφάσισαν να τον απαλλάξουν από τις τύψεις και την οδύνη, επειδή δέχθηκαν ότι σκοτώνοντας την Εριφύλη ο Αλκμαίων δεν έκανε τίποτα περισσότερο από το να υποταχθεί (ως όφειλε) στην φριχτή και επώδυνη πατρική εντολή.

## Παραπομπές


Κατηγορία:Αρχαία ελληνικά έπη
Κατηγορία:Θηβαϊκός (επικός) κύκλος
Αριστερό Ρεύμα

To **Αριστερό Ρεύμα** (**Α.Ρ.**) είναι ελληνική πολιτική οργάνωση της αριστεράς το οποίο ιδρύθηκε στις 5 Φεβρουαρίου 2017. Γραμματέας της Κεντρικής Επιτροπής είναι ο Νίκος Σακούτης. Το Αριστερό Ρεύμα συμμετέχει ως συνιστώσα στη Λαϊκή Ενότητα - Ανυπότακτη Αριστερά.

## Ιστορικό
Το 2013 σχηματίστηκε η «Αριστερή Πλατφόρμα» ως τάση του ΣΥ.ΡΙΖ.Α., όντας ένα σημείο συσπείρωσης των στελεχών που διαφωνούσαν με τις επιλογές της ηγεσίας του ΣΥ.ΡΙΖ.Α., διατηρώντας μία πιο «ριζοσπαστική θέση». Είχε ως πυρήνα το Αριστερό Ρεύμα του Παναγιώτη Λαφαζάνη και βουλευτών του ΣΥ.ΡΙΖ.Α. (πρώην μέλη του Συνασπισμού), ενώ συμμετείχε, επίσης, η Διεθνιστική Εργατική Αριστερά κ.ά. Τον Αύγουστο του 2015, η Αριστερή Πλατφόρμα αποχώρησε από τον ΣΥ.ΡΙΖ.Α. και συμμετείχε στη δημιουργία της Λαϊκής Ενότητας.

Τον Απρίλιο του 2016 αποφασίστηκε το Αριστερό Ρεύμα να μετασχηματιστεί σε πολιτική οργάνωση της ριζοσπαστικής αριστεράς, και το Φεβρουάριο του 2017 πραγματοποιήθηκε το 1ο Συνέδριο του Αριστερού Ρεύματος, όπου μετατράπηκε από ιδεολογική τάση σε πολιτική οργάνωση, εντός των πλαισίων της Λαϊκής Ενότητας. 

Στις 23 και 24 Νοεμβρίου 2019 πραγματοποιήθηκε το 2ο συνέδριο του Αριστερού Ρεύματος, ενώ  στις 2 και 3 Μαρτίου του 2024 πραγματοποιήθηκε το 3ο συνέδριο. Επίσης και εκλέχτηκε και η Κεντρική Επιτροπή της οργάνωσης.

Στελέχη του Αριστερού Ρεύματος είναι ο Νίκος Σακούτης, Δημήτρης Στρατούλης, ο Νίκος Χουντής, ο Κώστας Ήσυχος, ο Στάθης Λεουτσάκος και άλλοι.

Το ιστορικό στέλεχος και πρώην επικεφαλής Παναγιώτης Λαφαζάνης αποστασιοποιήθηκε από την οργάνωση το 2020.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Συνιστώσες της ΛΑ.Ε.
Κατηγορία:Ελληνικά πολιτικά κόμματα
Κωνσταντίνος Βλάμης

Ο **Κωνσταντίνος Βλάμης** ήταν Έλληνας πολιτικός.

## Βιογραφικά στοιχεία

Γεννήθηκε στο Γαλαξείδι. Υπήρξε καραβοκύρης και διευθυντής του υποκαταστήματος της Εθνικής Τράπεζας στο Γαλαξείδι και ασχολήθηκε με τα κοινά εκλεγόμενος για πρώτη φορά βουλευτής Παρνασσίδος στις εκλογές του 1850, όταν και αντικατέστησε τον Σπυρίδωνα Λογοθετόπουλο. Επανεξελέγη στις εκλογές του 1853, του 1856, του 1859 και του 1862.

Γιος του ήταν ο Ευθύμιος Βλάμης.

## Αναφορές


Κατηγορία:Γαλαξίδι
Κατηγορία:Βουλευτές Παρνασσίδος
Σπυρίδων Λογοθετόπουλος

Ο **Σπυρίδων Λογοθετόπουλος** ήταν Έλληνας πολιτικός που διετέλεσε δήμαρχος Γαλαξειδίου και βουλευτής Παρνασσίδος. 

## Βιογραφικά στοιχεία

Γεννήθηκε στο Γαλαξείδι και ήταν γιος του Μιχαήλ Λογοθετόπουλου. Συμμετείχε στην επανάσταση του 1821 και διετέλεσε δήμαρχος Γαλαξειδίου την περίοδο 1841 - 1846. Εξελέγη για πρώτη φορά βουλευτής Γαλαξειδίου στις εκλογές του 1843 και επανεξελέγη ως βουλευτής Παρνασσίδος σε αυτές του 1844, 1847 και 1850.  

Απεβίωσε το 1851 εν ενεργεία βουλευτής. Γιος του ήταν ο Ιωάννης Λογοθετόπουλος, ιατρός.

## Αναφορές


Κατηγορία:Δήμαρχοι Γαλαξιδίου
Κατηγορία:Βουλευτές Παρνασσίδος
Κατηγορία:Βουλευτές Γαλαξιδίου
Μιλτιάδης Πρίμας

Ο **Μιλτιάδης Πρίμας** ήταν Έλληνας πολιτικός.

## Βιογραφικά στοιχεία

Γεννήθηκε στην Οδησσό και ήταν γιος του Χαράλαμπου Πρίμα, γόνου ναυτικής οικογένειας του Γαλαξειδίου. Υπηρέτησε ως ειρηνοδίκης και συμβολαιογράφος. Εξελέγη για πρώτη φορά βουλευτής Γαλαξειδίου στις εκλογές του 1843 και επανεξελέγη ως βουλευτής Παρνασσίδος στις εκλογές του 1850 και 1853.

## Αναφορές


Κατηγορία:Βουλευτές Παρνασσίδος
Κατηγορία:Βουλευτές Γαλαξιδίου
Βασίλης Παραμανίδης

Ο **Βασίλης Παραμανίδης**, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ και του σέντερ στην ομάδα του Άρη Θεσσαλονίκης από το 1977 μέχρι το 1985.

## Καριέρα
Ο Παραμανίδης γεννήθηκε στις Σέρρες και εντάχθηκε στο δυναμικό του Άρη το καλοκαίρι του 1977. Στην πρώτη του χρονιά με την ομάδα της Θεσσαλονίκης αγωνίστηκε και στους 22 αγώνες του πρωταθλήματος, σημειώνοντας 191 πόντους, με ατομικό ρεκόρ τους 35 που πέτυχε στη νίκη του Άρη εναντίον της ΧΑΝΘ με 90-80, στις 22 Απριλίου 1978.

Την επόμενη σεζόν, αγωνιζόμενος ως βασικός ψηλός στην πεντάδα του Άρη, κατέκτησε τον τίτλο του πρωταθλητή, με 236 πόντους σε 25 αγώνες. Αυτό ήταν το δεύτερο πρωτάθλημα στην ιστορία του συλλόγου και βοήθησε τον Παραμανίδη να επιλεχθεί στην ελληνική εθνική ομάδα, με την οποία κατέκτησε το χρυσό μετάλλιο στους Μεσογειακούς Αγώνες του 1979 με προπονητή τον Ρίτσαρντ Ντουκσάιρ. Επίσης, αγωνίστηκε στο Ευρωμπάσκετ του 1979, όπου η Ελλάδα κατέλαβε την ένατη θεση.

Την επόμενη τριετία, ο Άρης διεκδίκησε τον τίτλο του πρωταθλητή Ελλάδος, χωρίς να καταφέρει να έχει κάποια επιτυχία, με τον Παραμανίδη να είναι δεύτερος σκόρερ της ομάδας πίσω από τον Νίκο Γκάλη. Ταυτόχρονα, φοίτησε στο Αριστοτέλειο Πανεπιστήμιο Θεσσαλονίκης σπουδάζοντας στο Τμήμα Επιστήμης Φυσικής Αγωγής και Αθλητισμού.

Η επόμενη μεγάλη επιτυχία για την ομάδα των "κίτρινων" ήλθε με την κατάκτηση του πρωταθλήματος του 1983, με τον Παραμανίδη να σημειώνει 248 πόντους σε 23 αγώνες. Ακολούθησε η απώλεια του πρωταθλήματος του 1984 από τον Παναθηναϊκό στο μπαράζ της Κέρκυρας και του κυπέλλου από τον ΠΑΟΚ.

Στην τελευταία του χρονιά με την φανέλα του Άρη, ο Παραμανίδης κατέκτησε το πρώτο νταμπλ στην ιστορία του συλλόγου, σημειώνοντας 142 πόντους σε 20 αγώνες πρωταθλήματος, ενώ οι "κίτρινοι" έφθασαν ως την ημιτελική φάση της διοργάνωσης του κυπέλλου Κόρατς, όπου ηττήθηκαν από την ιταλική Βαρέζε.

Με την φανέλα της εθνικής ομάδας αγωνίστηκε από το 1978 μέχρι το 1981, έχοντας 31 συμμετοχές με 2,97 πόντους μέσο όρο.

## Διακρίσεις
**[[Άρης (καλαθοσφαίριση ανδρών)|Άρης]]**
* Πρωταθλητής Ελλάδας: 1979, 1983, 1985
* Κυπελλούχος Ελλάδας: 1985

**[[Εθνική ομάδα καλαθοσφαίρισης Ανδρών Ελλάδας|Εθνική Ελλάδος]]**
* Χρυσό μετάλλιο στους Μεσογειακούς Αγώνες του 1979

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* Το πρώτο χρυσό της Εθνικής Ελλάδας | Onsports.gr
* Vasilis Paramanidis - FIBA.com 

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ευρωμπάσκετ 1979
Κατηγορία:Πάουερ φόργουορντ
Κατηγορία:Σέντερ
Ανδρέας Μαρλάς

Ο **Ανδρέας Μαρλάς** ήταν Έλληνας πολιτικός.

## Βιογραφικά στοιχεία

Γεννήθηκε το 1843 στο Γαλαξείδι και ήταν γιος του Παναγιώτη Μαρλά. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στην Άμφισσα. Εξελέγη για πρώτη φορά βουλευτής Παρνασσίδος στις εκλογές του 1881 και επανεξελέγη σε αυτές του 1885 και του 1890. Στις εκλογές του 1905 εξελέγη βουλευτής Φθιωτοφωκίδος και επανεξελέγη, στην ίδια περιφέρεια, σε αυτές του Αυγούστου και του Νοεμβρίου του 1910.

## Αναφορές


Κατηγορία:Γαλαξίδι
Κατηγορία:Βουλευτές Παρνασσίδος
Κατηγορία:Βουλευτές Φθιωτιδοφωκίδας
Ευστάθιος Παπαδάκης (Έλληνας πολιτικός)

Ο **Ευστάθιος Παπαδάκης** ήταν Έλληνας πολιτικός.

## Βιογραφικά στοιχεία

Γεννήθηκε το 1847 στο Γαλαξείδι και ήταν γιος του Δημητρίου Παπαδάκη. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στο Γαλαξείδι και εν συνεχεία στην Αθήνα. Εξελέγη βουλευτής Παρνασσίδος στις εκλογές του 1892.

## Αναφορές


Κατηγορία:Γαλαξίδι
Κατηγορία:Βουλευτές Παρνασσίδος
Πέτρος Μώρης

Ο **Πέτρος Μώρης** (1828 - 1905) ήταν Έλληνας πολιτικός.

## Βιογραφικά στοιχεία

Γεννήθηκε στο Γαλαξείδι και σπούδασε ιατρική στο πανεπιστήμιο της Πίζας. Ιδιώτευσε ως γιατρός στο Γαλαξείδι από το 1863 μέχρι και τον θάνατό του. Εξελέγη βουλευτής Παρνασσίδος στις εκλογές του 1899.

Απεβίωσε το 1905 στο Γαλαξείδι.

## Αναφορές


Κατηγορία:Γαλαξίδι
Κατηγορία:Βουλευτές Παρνασσίδος
Δημήτριος Νίκας

Ο **Δημήτριος Νίκας** (Γαλαξίδι, 1844 - ;) ήταν Έλληνας πολιτικός.

## Βιογραφία
Γεννήθηκε το 1844 στο Γαλαξίδι και ήταν γιος του Παναγιώτη Νίκα. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στο Γαλαξείδι. Εξελέγη βουλευτής Παρνασσίδος στις εκλογές του 1902.

## Παραπομπές


Κατηγορία:Γαλαξίδι
Κατηγορία:Βουλευτές Παρνασσίδος
Βασίλειος Μεϊμαράκης

Ο **Βασίλειος Μεϊμαράκης** (1884 - 1961) ήταν Έλληνας πολιτικός.

## Βιογραφία
Σπούδασε νομικά και ιδιώτευσε ως δικηγόρος. Εξελέγη βουλευτής Ηρακλείου για πρώτη φορά στις εκλογές του Δεκεμβρίου 1915 και επανεξελέγη, με την υποστήριξη του Λαϊκού Κόμματος, στις εκλογές του 1926, του 1932 και του 1936.

Απεβίωσε στην Αθήνα το 1961. Ανηψιός του, γιος του αδελφού του, ήταν ο Ιωάννης Μεϊμαράκης, βουλευτής και πατέρας του Βαγγέλη Μεϊμαράκη. 

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το Λαϊκό Κόμμα
Στέργιος Γούσιος

Ο **Στέργιος Γούσιος**, είναι Έλληνας πρώην διεθνής καλαθοσφαιριστής. Αγωνιζόταν στη θέση του σέντερ στην ομάδα του Άρη Θεσσαλονίκης από το 1954 μέχρι το 1965, ενώ συμμετείχε με την εθνική Ελλάδος στο Ευρωμπάσκετ του 1961.

## Καριέρα
Ο Γούσιος εντάχθηκε στο δυναμικό του Άρη το 1954, σε ηλικία 16 ετών, αγωνιζόμενος στα περισσότερα παιχνίδια του πρωταθλήματος Θεσσαλονίκης για τη σεζόν 1954-55. Στις δύο επόμενες χρονιές, κατάφερε να γίνει βασικό στέλεχος και πρώτος σκόρερ της ομάδας των "κίτρινων", οι οποίοι δεν κατάφεραν όμως να προκριθούν στην τελική φάση του πανελλήνιου πρωταθλήματος.

Στις 4 Σεπτεμβρίου 1957, ο Γούσιος πραγματοποίησε την πρώτη του συμμετοχή στην ελληνική εθνική ομάδα, στη φιλική νίκη εναντίον της Ρουμανίας με 74-65.

Τη σεζόν 1957-58, ο Άρης κατέκτησε αήττητος το πρωτάθλημα Θεσσαλονίκης και προκρίθηκε στην τελική φάση του πανελλήνιου πρωταθλήματος. Εκεί, κατέλαβε τη δεύτερη θέση πίσω από την ΑΕΚ, με τον Γούσιο να σημειώνει 87 πόντους σε έξι αγώνες.

Την επόμενη χρονιά, οι "κίτρινοι" κατέλαβαν τη δεύτερη θέση στο τοπικό πρωτάθλημα και προκρίθηκαν στην τελική φάση, όπου ισοβάθμησαν στην πρώτη θέση με τις ομάδες του ΠΑΟΚ και του Σπόρτιγκ. Στους αγώνες μπαράζ που ακολούθησαν, ο Άρης κατέβαλε την αντίσταση του Σπόρτιγκ με 78-77, με τον Γούσιο να πετυχαίνει 25 πόντους και τον Πετράκη 32, αλλά ηττήθηκε από τον ΠΑΟΚ με 58-66 και περιορίστηκε στη δεύτερη θέση.

Ο Γούσιος επέστρεψε στην εθνική ομάδα το καλοκαίρι του 1960, όπου αγωνίστηκε στο Προολυμπιακό Τουρνουά με την Ελλάδα να καταλαμβάνει την τρίτη θέση. Ακολούθησε η συμμετοχή του στο Ευρωμπάσκετ του 1961, όπου η ελληνική ομάδα κατέλαβε την 17η θέση. Η καλύτερη του εμφάνιση με τα γαλανόλευκα πραγματοποιήθηκε στις 4 Ιουνίου 1961, όταν σε φιλικό αγώνα στην Τύνιδα, η Ελλάδα κέρδισε τη Λιβύη με 90-48, με τον Γούσιο να πετυχαίνει 15 πόντους.

Ο Γούσιος συνέχισε να αγωνίζεται στον Άρη μέχρι το 1965, παίζοντας για δύο σεζόν στο νεοσύστατο πρωτάθλημα της Α' Εθνικής και καταλαμβάνοντας τη δεύτερη θέση στην τελευταία του χρονιά με τον Άρη.

Από το 1965 και έπειτα, διευθύνει εργοστάσιο γραφικών τεχνών. Επίσης, από το 1978 μέχρι το 1982 υπήρξε μέλος της Ένωσης Καλαθοσφαιρικών Σωματείων Θεσσαλονίκης.

Το 2016, κατάφερε σε ηλικία 79 ετών να πάρει το πτυχίο των οικονομικών επιστημών του Αριστοτελείου Πανεπιστημίου Θεσσαλονίκης.

## Διακρίσεις
**[[Άρης (καλαθοσφαίριση ανδρών)|Άρης]]**
* Φιναλίστ πρωταθλήματος Ελλάδας: 1958, 1959, 1965
* Πρωταθλητής Θεσσαλονίκης: 1958

## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* Stelios Gousios | European Championship for Men
* Stelios Gousios - Phantis

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Σέντερ
Ροσάνα Αρμπέλο

Η **Ροσάνα Αρμπέλο** (*Rosana Arbelo Gopar*, 24 Οκτωβρίου 1963) είναι Ισπανίδα τραγουδίστρια και συνθέτης.

Γεννήθηκε στο νησί Λανθαρότε στα Κανάρια νησιά, όπου ανατράφηκε. Ήταν η νεώτερη μιας οικογένειας οκτώ παιδιών. Άρχισε να συνθέτει μουσική μετά τη μετακίνηση στη Μαδρίτη στις αρχές της δεκαετίας του 1980. Κέρδισε την πρώτη θέση στο φεστιβάλ μουσικής του Μπενιδόρμ με το τραγούδι της «Fuego y Miel».

Το ντεμπούτο άλμπουμ της, *Lunas Rotas*, κυκλοφόρησε το 1996. Το σάουντ τρακ για την ταινία *Curdled* του 1996 χαρακτήρισε τα τραγούδια της «Lunas Rotas" και "El Talismán", εκθέτοντας την σε ένα διεθνές ακροατήριο.

Το δεύτερο άλμπουμ της, *Luna Nueva*, κυκλοφόρησε το 1998, είχε έναν ωριμότερο και βαθύ ήχο, αλλά διατήρησε τα φυσικά και απαλά συναισθήματα που χαρακτηρίζουν την καλλιτέχνη. Μετά από τρία χρόνια, κατά τη διάρκεια των οποίων έγραψε τραγούδια για άλλους καλλιτέχνες, το τρίτο άλμπουμ της, *Rosana*, κυκλοφόρησε το 2001. Οι ήχοι του πειραματίστηκαν τους ρυθμούς της γενέτειρας της στα Κανάρια νησιά.  

Τον Δεκέμβριο του 2003, κυκλοφόρησε *Marca Registrada*, ένα διπλό άλμπουμ που περιείχε 10 νέα τραγούδια, 12 μεγαλύτερες επιτυχίες, και δύο βίντεο. Πιο πρόσφατα, έχει σε περιοδεία στην Ισπανία και τη Λατινική Αμερική, προωθώντας το άλμπουμ Magia της το 2005.

## Δισκογραφία

### Άλμπουμς

**Lunas Rotas*, MCA Records 1996
**Luna Nueva*, Universal Latino Records 1998
**Rosana*, Universal Latino Records 2001
**Marca Registrada*, Universal Latino Records 2003
**Magia*, WEA International Records 2005
**A Las Buenas y a Las Malas*, 2009
**Buenos Días Mundo!!*, WEA International Records 2011

## Παραπομπές


## Εξωτερικοί σύνδεσμοι
* Η Ροσάνα Αρμπέλο στο IMDb
* Η Ροσάνα στο allmusic 
* Επίσημη Ιστοσελίδα της Ροσάνα
* Βιογραφία της Ροσάνα Αρμπέλο στο buscabiografias
* Βιογραφία, φωτογραφίες, δίσκοι, τραγούδια και βίντεο της Ροσάνα στο todomusica
* Βιογραφία της Ροσάνα στο sortmusic
* Λίστα τραγουδιών της Ροσάνα στο musicpopstars

Κατηγορία:Ισπανοί τραγουδιστές
Ζωνόεδρο

Το **ζωνόεδρο** είναι ένα κυρτό πολύεδρο που η κάθε του επιφάνεια είναι ένα πολύγωνο με κάποιο σημείο συμμετρίας (ή, ισοδύναμα, συμμετρία με 180° περιστροφή). Το κάθε ζωνόεδρο μπορεί να περιγραφεί ισοδύναμα ως το άθροισμα Μινκόφσκι του συνόλου των ευθύγραμμων τμημάτων του στον τρισδιάστατο χώρο, ή ως τρισδιάστατη προβολή υπερκύβου. Τα ζωνόεδρα ορίστηκαν και μελετήθηκαν αρχικά από έναν Ρώσο μαθηματικό και κρυσταλλογράφο, τον Γιεβγκράφ Στεπάνοβιτς Φιοντόροφ (Евгра́ф Степа́нович Фёдоров).

Γενικότερα, σε οποιαδήποτε διάσταση, το άθροισμα Μινκόφσκι των ευθύγραμμων τμημάτων αποτελεί ένα πολύτοπο γνωστό και ως **ζωνότοπο**.

## Τύποι ζωνόεδρων
Οποιαδήποτε πρίσμα πάνω από ένα κανονικό πολύγωνο με άρτιο αριθμό πλευρών σχηματίζει ένα ζωνόεδρο. Αυτά τα πρίσματα μπορεί να σχηματίζονται έτσι ώστε όλες οι επιφάνειες είναι κανονικές: δύο αντίθετες επιφάνειες είναι ίσες με το κανονικό πολύγωνο από το οποίο σχηματίστηκε το πρίσμα, και είναι συνδεδεμένες σε μία αλληλουχία τετράγωνων επιφανειών. Τα ζωνόεδρα αυτού του τύπου είναι ο κύβος, το εξαγωνικό πρίσμα, το οκταγωνικό πρίσμα, το δεκαγωνικό πρίσμα, το δωδεκαγωνικό πρίσμα, και ούτω καθεξής.

Στην άπειρη αυτή οικογένεια των ζωνόεδρων με κανονικές έδρες, υπάρχουν τρία επιπλέον Αρχιμήδεια στερεά, που όλα είναι παγκόλουρα των κανονικών μορφών: 
* Το κόλουρο οκτάεδρο, με έδρες 6 τετράγωνα και 8 εξάγωνα (παγκόλουρο τετράεδρο).
* Το κόλουρο κυβοκτάεδρο, με έδρες 12 τετράγωνα, 8 εξάγωνα και 6 οκτάγωνα (παγκόλουρος κύβος).
* Το κόλουρο εικοσιδωδεκάεδρο, με έδρες 30 τετράγωνα, 20 εξάγωνα και 12 δεκάγωνα (παγκόλουρο δωδεκάεδρο).

Επιπλέον, ορισμένα Καταλανικά στερεά (δυϊκά των Αρχιμήδειων στερεών) είναι επίσης ζωνόεδρα:
* Το ρομβικό δωδεκάεδρο, που είναι το δυϊκό του κυβοκταέδρου.
* Το ρομβικό τριακοντάεδρο, που είναι το δυϊκό του εικοσιδωδεκαέδρου.

Άλλα πολύεδρα με όλες τις έδρες τους ρόμβους:
* Ρομβικό εικοσάεδρο
* Ρομβόεδρο
* Ρομβικό εννενηκοντάεδρο

## Αποσύνθεση ζωνόεδρων
Αν και δεν είναι γενικά αληθές ότι το κάθε πολύεδρο αποσυντίθεται σε οποιαδήποτε άλλο πολύεδρο του ίδιου όγκου (βλέπε Τρίτο πρόβλημα του Χίλμπερτ), είναι γνωστό ότι οποιαδήποτε δύο ζωνόεδρα ίσων όγκων μπορούν να αποσυντίθενται το ένα στο άλλο.

## Ζωνότοπα
Το άθροισμα Μινκόφσκι των ευθύγραμμων τμημάτων σε οποιαδήποτε διάσταση αποτελεί ένα είδος πολύτοπου που ονομάζεται **ζωνότοπο**. Οι επιφάνειες του κάθε ζωνότοπου είναι και αυτές ζωνότοπα μίας διάστασης κάτω. Παραδείγματα ζωνότοπων τεσσάρων διαστάσεων περιλαμβάνουν το τεσσεράκτιο (αθροίσματα Μινκόφσκι των *d* αμοιβαίων κατακόρυφων ίσου μήκους ευθύγραμμων τμημάτων), το μεγάλο πρισματοδεκάχωρο και το περικομμένο εικοσιτερτάχωρο. Κάθε μετετραμμένο πολύεδρο (*permutohedron*) είναι ένα ζωνότοπο.

## Παραπομπές

*  Reprinted in 
* 
* 
* 
* Rolf Schneider, Chapter 3.5 "Zonoids and other classes of convex bodies" in *Convex bodies: the Brunn-Minkowski theory,* Cambridge University Press, Cambridge, 1993.
* 
* 

## Εξωτερικοί σύνδεσμοι
* 
* 
* 
* 
* 

Κατηγορία:Πολύεδρα
Θεόδωρος Βαρούνης

Ο **Θεόδωρος Βαρούνης**  (1881-1952) ήταν Έλληνας χημικός.

## Βιογραφία
Γεννήθηκε στο Γύθειο και σπούδασε στο εξωτερικό, αρχικά στη Γερμανία και κατόπιν στη Γαλλία και στο Ηνωμένο Βασίλειο. Σε ηλικία 24 ετών διορίστηκε υφηγητής της Χημείας στο Πανεπιστήμιο Αθηνών. Εργάστηκε ως αστυχημικός στο Δήμο Αθηναίων. Ήταν ο ιδρυτής της Χημικής Υπηρεσίας του Βασιλικού Ναυτικού και πρώτος διευθυντής της. Το 1917 ανέλαβε τακτικός καθηγητής στο Εθνικό Μετσόβιο Πολυτεχνείο και πρύτανης από το 1946 ως το 1947. Δίδαξε επίσης στη Σχολή Ναυτικών Δοκίμων.

Απεβίωσε στην Αθήνα το 1952.

## Επιλεγμένα έργα
*"Επί της συμπυκνώσεως της κουμιναλδεΰδης μετά της μεθυλαιθυλοξόνης" (1903)
"Περί της κυανιομεθυλανιλίνης" (1904)
*"Μέθοδος προσδιορισμού ολικού θείου εις λιθάνθρακα" (1911)
*"Μέθοδος προσδιορισμού αρσενικού εις οργανικάς ενώσεις" (1912)
*"Εγχειρίδιον Οργανικής Χημείας -Εγχειρίδιον Ανοργάνου Χημείας- Εκρηκτικαί ύλαι"

## Παραπομπές


## Εξωτερικοί σύνδεσμοι
*Θεόδωρος Βαρούνης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες χημικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ελευθεροτέκτονες
Δημήτριος Καραϊσκάκης

Ο **Δημήτριος Καραϊσκάκης** (1918 - 28 Ιουνίου 1996), του Ανδρέα, ήταν Έλληνας πολιτικός.

## Βιογραφία
Γεννήθηκε στο Μεσολόγγι και σπούδασε στο Εθνικό Μετσόβιο Πολυτεχνείο. Κατά τη διάρκεια της χούντας εξαναγκάστηκε σε παραίτηση από τη θέση του γενικού διευθυντή του Υπουργείου Βιομηχανίας. Εξελέγη βουλευτής του νομού Αιτωλίας και Ακαρνανίας με τη Νέα Δημοκρατία το 1974 με 13.800 ψήφους.. Επανεξελέγη βουλευτής το 1977. Χρημάτισε υφυπουργός Βιομηχανίας κατά την κυβέρνηση του Κ. Καραμανλή, από τις 21 Νοεμβρίου 1974 ως τις 10 Σεπτεμβρίου 1976.
 

Απεβίωσε σε ηλικία 78 ετών, το 1996. Κηδεύτηκε από τον ιερό ναό του Α΄ Νεκροταφείου Αθηνών στις 29 Ιουνίου. Κατέλιπε τη σύζυγό του, Μπέλα, παιδιά και εγγόνια.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Βιομηχανίας
Γεώργιος Βολουδάκης

Ο **Γεώργιος Βολουδάκης** (1924 - 5 Οκτωβρίου 1989) ήταν Έλληνας οικονομολόγος και πολιτικός.
## Βιογραφία
Γεννήθηκε στα Χανιά και ήταν γιος του Ιωσήφ Βολουδάκη, απόγονου της ιστορικής οικογένειας των Βολουδάκηδων. Ήταν ανεψιός του Μανούσου Βολουδάκη, τον οποίο διαδέχθηκε και στην πολιτική. Παντρεύτηκε την Αλίκη Τζωρτζάκη και απέκτησαν 2 τέκνα, το Μανούσο και την Όλγα.
### Σπουδές και αντιστασιακή δράση
Σπούδασε Οικονομικές Επιστήμες στο Πανεπιστήμιο Αθηνών και μετεκπαιδεύτηκε στο Πανεπιστήμιο Κολούμπια της Νέας Υόρκης. Ανέπτυξε αντιστασιακή δράση, καταφεύγοντας στο βουνό και για το λόγο αυτό, καταδικάστηκε ερήμην σε θάνατο από τους Ναζί. Το 1943 έφυγε προς τη Μέση Ανατολή, όπου φοίτησε στη Σχολή Δοκίμων. Ήταν εκδότης της ημερήσιας εφημερίδας "Εθνική Φωνή" από το 1958 (σταμάτησε κατά τη χούντα και συνεχίστηκε η έκδοσή της αργότερα).

### Πολιτική σταδιοδρομία
Μετά την αποχώρηση του θείου του από την πολιτική, τον διαδέχθηκε στο κόμμα της ΕΡΕ ως πολιτευτής. Εξελέγη βουλευτής Χανίων το 1958 και το 1961. Όταν εγκαθιδρύθηκε η χούντα των Συνταγματαρχών, ο Βολουδάκης αυτοεξορίστηκε μαζί με τον Νικήτα Βενιζέλο και τον Αντώνη Δροσογιάννη.
Αργότερα, στις 19 Μαρτίου 1989 έγινε ξανά βουλευτής στη Β΄ Αθηνών, καταλαμβάνοντας την έδρα του αποβιώσαντος Κωνσταντίνου Λάσκαρη με τη Νέα Δημοκρατία και υπηρετώντας ως τον Ιούνιο του 1989.
### Θάνατος
Ο Γεώργιος Ι. Βολουδάκης πέθανε τον Οκτώβριο του 1989 στην Αθήνα και κηδεύτηκε από το Ναό της Μητρόπολης, στις 6 Οκτωβρίου, ενώ η ταφή του έγινε την επομένη στα Χανιά.

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές Χανίων
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Φάνης Ντονάς

Ο **Φάνης Ντονάς** (1937 - 3 Απριλίου 1986) ήταν Έλληνας εκπαιδευτικός και νομάρχης, με καταγωγή από την Ηλέκτρα Μεσσηνίας.

## Βιογραφία
Σπούδασε Μαθηματικά και αργότερα εργάστηκε ως καθηγητής Μαθηματικών. Από τα φοιτητικά του χρόνια ανέπτυξε αγωνιστική δράση και ήταν εκπρόσωπος της γενιάς του "114". Ήταν επίσης ένα από τα ιδρυτικά μέλη του ΠΑΣΟΚ, το 1974 και γραμματέας της Ν.Ε. της Πιερίας.

Διορίστηκε Νομάρχης Ξάνθης το 1982 και υπηρέτησε ως το 1985.
Το 1983 ως νομάρχης διέταξε τη διάλυση της "Τουρκικής Ένωσης Ξάνθης" (ΤΕΞ) ενός συλλόγου.

Απεβίωσε σε ηλικία 49 ετών στις 3 Απριλίου 1986, έπειτα από ασθένεια 15 μηνών στη Θεσσαλονίκη, στο νοσοκομείο Παπανικολάου. Η κηδεία του έγινε στις 4 Απριλίου, από τον ιερό ναό της Θείας Ανάληψης στην Κατερίνη.

## Παραπομπές


Κατηγορία:Έλληνες εκπαιδευτικοί
Κατηγορία:Νομάρχες Ξάνθης
Φέοντορ Λίνεν

Ο **Φέοντορ Λίνεν** (*Feodor Felix Konrad Lynen*, 6 Απριλίου 1911 - 6 Αυγούστου 1979) ήταν Γερμανός βιοχημικός. Το 1964 κέρδισε το Βραβείο Νόμπελ Ιατρικής μαζί με τον Κόνραντ Μπλοχ για τις ανακαλύψεις τους σχετικά με το μηχανισμό και τη ρύθμιση της χοληστερίνης και το μεταβολισμό των λιπαρών οξέων ενώ ήταν διευθυντής του Ινστιτούτου Κυτταρικής Χημείας Μαξ Πλανκ στο Μόναχο.

Ο Φέοντορ Λίνεν γεννήθηκε στο Μόναχο στις 6 Απριλίου του 1911. Σπούδασε στο τμήμα χημείας του Πανεπιστημίου του Μονάχου και το 1937 αναγορεύτηκε διδάκτορας. Στη συνέχεια (1942) διορίστηκε λέκτορας και το 1953 καθηγητής βιοχημείας. Το 1954 ανέλαβε τη διεύθυνση του Ινστιτούτου Κυτταρικής Χημείας Μαξ Πλανκ στην ίδια πόλη. Το 1961 έγινε μέλος της Λεοπόλδειας Γερμανικής Ακαδημίας Φυσιοδιφών και λίγο αργότερα μέλος της Εθνικής Ακαδημίας Επιστημών των Η.Π.Α. Ασχολήθηκε κυρίως με τη βιοχημεία και τη ρύθμιση του μεταβολισμού, την οξείδωση των λιπαρών οξέων στο σώμα και την ενεργοποίηση των αλάτων του οξικού οξέος. Το 1964, μαζί με τον Κόνραντ Μπλοχ, τιμήθηκε με το βραβείο Νόμπελ Ιατρικής και Φυσιολογίας, για τις έρευνές του στη βιοσύνθεση και στη ρύθμιση του μεταβολισμού της χοληστερίνης και των λιπαρών οξέων. 

## Παραπομπές


Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Βιοχημικοί
Κατηγορία:Γερμανοί νομπελίστες
Κομαγιάγουα

Η **Κομαγιάγουα** (ισπανικά *Comayagua*, ισπαν. προφορά ΔΦΑ: [komaˈʝaɣwa]) είναι μια πόλη στην Ονδούρα, περίπου 50 χιλιόμετρα από την Τεγουσιγάλπα.

Το 2003 ο εκτιμώμενος πληθυσμός ήταν 60.000 κάτοικοι. Είναι η πρωτεύουσα του διαμερίσματος Κομαγιάγουα της Ονδούρας. Η πόλη είναι γνωστή για τον πλούτο της ισπανικής αποικιακής αρχιτεκτονικής.

Η Κομαγιάγουα ιδρύθηκε με το όνομα Σάντα Μαρία δε λα Νουέβα Βαγιαδολίδ από τον κονκισταδόρ Αλόνσο δε Κάσερες (Κάθερες στα καστιλιάνικα ισπανικά) υπό τις διαταγές του Φρανσίσκο δε Μοντέχο (Φρανθίσκο στα καστιλιάνικα ισπανικά), Κυβερνήτη του Γιουκατάν, στις 8 Δεκεμβρίου 1537. Από το 1540 η Κομαγιάγουα ήταν η πρωτεύουσα της «Επαρχίας Ονδούρας» της Γενικής Αρχηγίας της Γουατεμάλας. Το 1820, η Ονδούρα ονομάστηκε πάλι «Επαρχία της Κομαγιάγουα» ή «της Ονδούρας», με τη Κομαγιάγουα ως πρωτεύουσά της. Μετά την ανεξαρτησία της από τους Ισπανούς η Κομαγιάγουα ήταν η πρωτεύουσα της Πολιτείας της Ονδούρας στην Ομοσπονδιακή Δημοκρατία της Κεντρικής Αμερικής. Αφότου η Ονδούρα έγινε ανεξάρτητη δημοκρατία, η πρωτεύουσα εναλλάχθηκε μεταξύ της Τεγουσιγάλπα και της Κομαγιάγουα. Η πρωτεύουσα μεταφέρθηκε οριστικά στην Τεγουσιγάλπα το 1880.

## Εξωτερικοί σύνδεσμοι
* 
* Δήμος της Κομαγιάγουα 
* La Prensa: Comayagua, capital del turismo religioso en Honduras 
* Fundación de Comayagua 
* Detalles Destinos de Comayagua

Κομαγιαγουα
Ισογώνιο σχήμα

Στη γεωμετρία, ένα πολύτοπο (για παράδειγνα πολύγωνο ή πολύεδρο) είναι **ισογώνιο** ή έχει **μεταβατικότητα κορυφών** εάν, μιλώντας αόριστα, όλες οι κορυφές του είναι ίδιες. Αυτό σημαίνει ότι κάθε κορυφή είναι περιτριγυρισμένη από ίδιου είδους επιφάνειες με ίδια ή αντίστροφη σειρά, και με ίδιες γωνίες μεταξύ των αντίστοιχων επιφανειών.

Τεχνικά, μπορούμε να πούμε ότι για οποιεσδήποτε δύο κορυφές υπάρχει μια συμμετρία του πολυτόπου η οποία απεικονίζει την πρώτη κορυφή ισομετρικά πάνω στη δεύτερη. Κάποιοι άλλοι τρόποι για να το εκφράσουμε είναι ότι η ομάδα του αυτομορφισμού του πολυτόπου είναι *μεταβατική στις κορυφές του*, ή ότι οι κορυφές του βρίσκονται μέσα σε μία και μόνο *τροχιά συμμετρίας*.

Όλες οι κορυφές ενός πεπερασμένου *ν*-διαστάσεων ισογωνίου σχήματος υφίστανται πάνω σε μια (''ν''-1)-σφαίρα.

Ο όρος **ισογώνιο** χρησιμοποιείται από καιρό για τα πολύεδρα. Η **μεταβατικότητα κορυφών** είναι ένα συνώνυμο και δάνειο από σύγχρονες ιδέες, όπως οι συμμετρικές ομάδες και η θεωρία γραφημάτων.

Το ψευδορομβοκυβοκτάεδρο, το οποίο **δεν** είναι ισογώνιο, καταδεικνύει απλώς τον ισχυρισμό ότι «όλες οι κορυφές του δείχνουν ίδιες» και αυτό δεν είναι τόσο περιοριστικό όσο ο ορισμός που χρησιμοποιείται εδώ, ο οποίος περιλαμβάνει και την ομάδα ισομετριών που διατηρείται στο πολύεδρο και την ψηφοθέτηση.

## Ισογώνια πολύγωνα και απειρογώνια

Όλα τα κανονικά πολύγωνα, απειρογώνια και κανονικά αστεροειδείς πολύγωνα είναι ισογώνια. Το διπλό του ισογώνιου πολυγώνου είναι ένα ισότοξο πολύγωνο.

Μερικά πολύγωνα και απειρογώνια με ζυγό αριθμό εδρών, που εναλλάσσουν δύο μήκη ακμών (για παράδειγμα το ορθογώνιο), είναι ισογώνια.

Όλες τα επίπεδα ισογώνια 2*ν*-γώνια έχουν δίεδρη συμμετρία (D*ν*, *ν*=2,3,...) με γραμμές ανάκλασης πάνω σε όλα τα σημεία της μέσης ακμής.

## Ισογώνια πολύτοπα και ψηφοθετήσεις ''ν''-διαστάσεων
Οι ορισμοί αυτοί μπορούν να επεκταθούν σε υψηλότερες διαστάσεις πολυτόπων και ψηφοθετήσεων. Πιο γενικά, όλα τα ομοιόμορφα πολύτοπα είναι ισογώνια.

Το διπλό ενός ισογώνιου πολυτόπου ονομάζεται ισότοπο το οποίο είναι μεταβατικό στις όψεις του.

## k-ισογώνια και k-ομοιόμορφα σχήματα
Ένα πολύτοπο ή ψηφιδωτό μπορεί να ονομάζεται **k-ισογώνιο σχήμα** αν οι κορυφές του αποτελούν **k** μεταβατικές τάξεις. Ένας πιο περιοριστικός όρος, είναι το **k-ομοιόμορφο σχήμα** που ορίζεται ως ένα k-ισογώνιο σχήμα το οποίο κατασκευάζεται μόνο από κανονικά πολύγωνα. Μπορούν να αναπαρίστανται οπτικά με χρώματα από διαφορετικούς ομοιόμορφους χρωματισμούς.

## Παραπομπές


### Βιβλιογραφία
*  (σελ.&nbsp;369 *Transitivity*)
*  (σελ.&nbsp;33 *k-isogonal tiling*, σελ.&nbsp;65 *k-uniform tilings*)

## Εξωτερικοί σύνδεσμοι
* 
*  (Also uses term k-uniform for k-isogonal)
* Vladimir L. Bulatov, Isogonal Kaleidoscopical Polyhedra, Physics Department, Oregon State University, Corvallis, Presented at Mosaic2000, Millennial Open Symposium on the Arts and Interdisciplinary Computing, 21–24 August 2000, Seattle, WA VRML models
* Steven Dutch uses the term k-uniform for enumerating k-isogonal tilings
* List of n-uniform tilings

Κατηγορία:Πολύεδρα
Κατηγορία:Πολύτοπα
Συνάρτηση Ψι

Στα μαθηματικά, η **συνάρτηση Ψι** (ή **συνάρτηση δίγαμμα**) είναι μία συνάρτηση που ορίζεται με τη βοήθεια της συνάρτησης Γάμμα. Η συγκεκριμένη συνάρτηση ορίζεται με διάφορους ισοδύναμους τρόπους, εκ των οποίων οι πιο γνωστοί είναι οι εξής:

:\Psi(x)=\frac{\Gamma^\prime(x)}{\Gamma(x)}, x\neq0

:\Psi(x)=-\gamma+ \sum_{k=0}^{\infty} \left (\frac {1}{k+1} - \frac{1}{k+x} \right ) + \cdots

## Αναδρομικός ορισμός
Η συνάρτηση Ψι μπορεί επίσης να οριστεί και αναδρομικά, ως εξής:

:\Psi(1)=-\gamma

:\Psi(x+1)=\Psi(x)+ \frac{1}{x}

## Δείτε επίσης
* Συνάρτηση γάμμα
* Συνάρτηση βήτα

## Παραπομπές


Κατηγορία:Θεωρία αριθμών
Ισογώνιο πολύγωνο

Στην γεωμετρία, ένα πολύγωνο είναι **ισογώνιο** εάν έχει όλες του τις γωνίες ίσες. Εάν έχει και τις πλευρές του ίσες (δηλαδή είναι επίσης ισόπλευρο) τότε λέγεται κανονικό.

## Ιδιότητες

* Σε ένα απλό ισογώνιο πολύγωνο με n πλευρές, οι γωνίες του έχουν μέτρο ίσο με 180^\circ \cdot (n - 2)/n. 
* (**[[Θεώρημα Βιβιάνι]]**) Το άθροισμα των αποστάσεων ενός εσωτερικού σημείου από τις πλευρές ενός ισογώνιου πολυγώνου είναι σταθερό (δηλαδή ανεξάρτητο του σημείου).
* Ένα ισογώνιο πολύγωνο είναι εγγράψιμο ανν οι πλευρές με αριθμό 1, 3, 5, \ldots και αυτές με αριθμό 2, 4, 6, \ldots είναι ίσες μεταξύ τους. Δηλαδή, αν το πλήθος το πλευρών είναι περιττό, τότε το ισογώνιο πολύγωνο είναι εγγράψιμο ανν είναι κανονικό.

## Ειδικές περιπτώσεις

### Τρίγωνα
Το μοναδικό ισογώνιο τρίγωνο είναι το ισόπλευρο τρίγωνο.

### Τετράπλευρα
Τα ισογώνια τετράπλευρα είναι ορθογώνια παραλληλόγραμμα.

## Κατασκευή ισογωνίων πολυγώνων

right|thumb|300px|Πιο γενικά μετακινώντας τις πλευρές ενός ισογώνιου πολύγωνου κάθετα στους φορείς τους οδηγεί σε ένα νέο ισογώνιο πολύγωνο.
Ένα ισογώνιο πολύγωνο μπορεί να κατασκευαστεί ξεκινώντας από ένα κανονικό πολύγωνο και μετακινώντας τις πλευρές του κάθετα στους φορείς τους. Με αυτό τον τρόπο οι γωνίες του διατηρούνται ίσες αλλά τα μήκη των πλευρών του αλλάζουν.

## Περαιτέρω ανάγνωση

### Εξωτερικοί σύνδεσμοι
* Το θεώρημα Βιβιάνι στα ισογώνια πολύγωνα
* Διαδραστική εφαρμογή για τα ισογώνια και ισόπλευρα πολύγωνα στο Geogebra.

### Ξενόγλωσσα άρθρα
* 
* 

## Δείτε επίσης
* Ισόπλευρο πολύγωνο
* Κανονικό πολύγωνο

## Παραπομπές


Κατηγορία:Πολύγωνα
Εννεάγραμμα (γεωμετρία)

Στη γεωμετρία, το **εννεάγραμμα** είναι ένα επίπεδο σχήμα εννέα κορυφών. Έχει διεδρική συμμετρία D9.

Η λέξη εννεάγραμμα συνδυάζει το αριθμητικό πρόθεμα *εννέα-* με το επίθεμα *-γραμμή*.

## Κανονικό εννεάγραμμα
Το κανονικό εννεάγραμμα (εννέαπλευρο αστεροειδές πολύγωνο) κατασκευάζεται χρησιμοποιώντας τα ίδια σημεία με το κανονικό εννεάγωνο, αλλά συνδέονται σε σταθερά βήματα. Έχει δύο μορφές που αντιπροσωπεύονται με τα Schläfli σύμβολα {9/2} και {9/4}, τα οποία αντιστοίχως ενώνουν το κάθε δεύτερο ή το κάθε τέταρτο σημείο. Η εσωτερική γωνία είναι 100° για το {9/2} και 20° για το {9/4}.

Υπάρχει επίσης ένα *αστεροειδές σχήμα*, {9/3} ή 3{3}, που κατασκευάζεται από τα σημεία ενός κανονικού εννεαγώνου αλλά συνδέεται ως ένωση τριών ισόπλευρων τριγώνων. Αν τα τρίγωνα είναι συνυφασμένα εναλλάξ, αυτό οδηγεί σε έναν σύνδεσμο *Brunnian*. Το συγκεκριμένο αστεροειδές σχήμα μερικές φορές είναι γνωστό ως «αστέρι του Γολιάθ», όπως και το εξάγραμμα {6/2} ή 2{3} ως «αστέρι του Δαβίδ».

Αυτό το γεωμετρικό σχήμα δεν πρέπει να συγχέεται με κάποιους λογικούς γρίφους που ονομάζονται επίσης εννεαγράμματα.

## Άλλα εννεαγράμματα

Το άστρο των εννέα σημείων, ή το εννεάγραμμα, συμβολίζει επίσης τα εννέα δώρα ή καρπούς του Αγίου Πνεύματος.

## Δημόσια χρήση
Το χέβι μέταλ συγκρότημα *Slipknot* χρησιμοποιεί ένα εννεάγραμμα {9/3} *αστεροειδούς σχήματος* ως σύμβολό του.

## Δείτε επίσης
* Εννεάγωνο

## Εξωτερικοί σύνδεσμοι
*
* Εννεάγραμμα {9/2} και {9/3} στο PolytopeWiki.
* Διαδραστική εφαρμογή για το εννεάγραμμα {9/2} και το {9/4} στο Geogebra.

## Παραπομπές


Κατηγορία:Πολύγωνα
Θέμα Ταρώνος

Το **Θέμα Ταρώνος** ήταν διοικητική διαίρεση της Βυζαντινής αυτοκρατορίας που δημιουργήθηκε το 966 ή 967 στα εδάφη του Αρμενικού Πριγκιπάτου του Ταρών. Το θέμα περιελάμβανε την περιοχή του Ταρών που βρισκόταν δίπλα στην λίμνη Βαν που αποτελούσε ανεξάρτητο πριγκιπάτο και πρωτύτερα την τέταρτη από τις 15 αρμενικές περιφέρειες διαιρεμένη σε 15 περιοχές.

Οι τελευταίοι πρίγκιπες του Ταρών αδελφοί Γρηγόριος (Γκρίγκορ) και Παγκράτιος (Μπακουράν) γιοί του Ασώτ (Ασώτιος) παραχώρησαν το πριγκιπάτο στον αυτοκράτορα Νικηφόρο Β΄ με αντάλλαγμα τίτλους και ιδιοκτησίες στην Μικρά Ασία. Αρχικά οι Βυζαντινοί πήραν το δυτικό τμήμα του Ταρών που σχημάτισε θέμα μαζί με την περιοχή της Κελτζηνής, το υπόλοιπο διοικούνταν ακόμα από την Αρμενική οικογένεια Ταρωνίτη και το προσάρτησε ο Βασίλειος Β΄, το 1064 προστέθηκε και η περιοχή του Βανάντ. Το Θέμα διοικούσε στρατηγός με τον τίτλο «στρατηγός του Ταρών» ενώ κάποιοι έφεραν και τον τίτλο του δούκα.

Το 1071 μετά την Μάχη του Ματζικέρτ το Θέμα καταλύθηκε από τους Τούρκους αλλά ο τίτλος παρέμεινε τιμητικός στην αυτοκρατορία.

Γνωστοί διοικητές του αναφέρονται οι παρακάτω :
* Μαριανός
* Πανκράτιος
* Λέων
* Γρηγόριος Αρσακίδης
* Θεόδωρος Ααρώνιος
* Ελίναγος
* Τορνίκ Μαμικόνιαν

## Παραπομπές


## Πηγές

* 
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Αρμενία
Ιωάννης Βιθυνός

Ο **Ιωάννης Βιθυνός** ήταν διορισμένος από την Οθωμανική Αυτοκρατορία Πρίγκιπας της Σάμου από το 1904 ως το 1906.

Η πολιτική κατάσταση όταν άρχισε η θητεία του ήταν τεταμένη. Την έκανε χειρότερη επαναλαμβάνοντας το ίδιο λάθος που έκαναν και οι προκάτοχοί του: υποστήριξε ένα μόνο κόμμα. Η καταχρήσεις, ληστείες, φόνοι, αντεκδικήσεις και πολιτική διάσπαση ήταν συχνές κατά την διακυβέρνησή του. Τα κόμματα κατηγορούσαν το ένα το άλλο μέσω του Τύπου. Για να βελτιώσει λίγο την κατάσταση, επέβαλε λογοκρισία στον Τύπο.

Κατόπιν ήρθαν οι εκλογές, και τα δύο κόμματα ανταγωνίστηκαν με βία, παρανομίες και ένταση. Το νεοεκλεγέν Κοινοβούλιο κατηγόρησε τον Βιθυνό για τα λάθη των πολιτικών, και τον εκδίωξαν.

Κατηγορία:Ηγεμόνες Σάμου
Δουκάτο της Περούτζια

μικρογραφία|Η Ιταλία κατά την Βυζαντινή και Λομβαρδική κατάκτηση της
Το **Δουκάτο της Περούτζια** ήταν διοικητική διαίρεση της Βυζαντινής Αυτοκρατορίας στην Ιταλική χερσόνησο. Διοικούνταν από έναν υψηλόβαθμο στρατιωτικό, συνήθως στρατηγό, με τον τίτλο του δουξ, αρχικά υπό την εποπτεία του έπαρχου της Ιταλίας (554-584) και αργότερα του Έξαρχου της Ραβένα (584 με 751). Διοικητικό του κέντρο ήταν η πόλη Περούτζια και βρισκόταν ενδιάμεσα στα βυζαντινά δουκάτα Πενταπόλεως και της Ρώμης όπου τα συνέδεε, ενώ στο υπόλοιπο γειτόνευε με το Λομβαρδικό βασίλειο της Ιταλίας και τα Δουκάτα του Σπολέτο και της Τούσκια. Είχε μεγάλη στρατηγική σημασία για τους Βυζαντινούς, δεδομένου ότι παρέχεται η επικοινωνία μεταξύ Ρώμης, την πόλη των Παπών, και της Ραβένας, την πρωτεύουσα της Εξαρχίας.

Περίπου το 727-730 υπήρξε μία εφήμερη κατάκτηση του από τους Λομβαρδούς όταν ο Αγάθων προσπαθούσε να ανακτήσει την Μπολόνια, η οποία ήταν μέρος του δουκάτου του έως ότου κατακτήθηκε από τον Λιουτπράνδο, και με τον τρόπο αυτό έσπασε την ανακωχή ανάμεσα στους Βυζαντινούς και Λομβαρδούς, προκαλώντας έτσι μια Λομβαρδική επίθεση στην Ραβένα.

Το 749, ο Λομβαρδός βασιλιάς Ρατχίς εισέβαλε στα δουκάτα της Περούτζια και Πενταπόλεως, ο Πάπας Ζαχαρίας συναντήθηκε με τον βασιλιά στην Περούτζια και τον έπεισε να άρει την πολιορκία και να αποσυρθεί σε μοναστήρι. Έχει προταθεί ότι ο Λομβαρδός βασιλιάς αναγκάστηκε να επιτεθεί στη Βυζαντινή Ιταλία από πίεση Λομβαρδών εθνικιστών, ή αντιστρόφως, ότι επιτέθηκε επειδή ο πάπας Ζαχαρίας είχε σπάσει τους όρους του προκατόχου του στην Ειρήνη του Τερνί, είκοσι χρόνια πριν.

Με την κατάρρευση της Εξαρχίας και την κατάληψη της Ραβέννας από τους Λομβαρδούς το 751, το δουκάτο της Περούτζια αφέθηκε ντε φάκτο υπό την παπική εξουσία από το 752. Σε ένα απόσπασμα του "Ludovicianum" που χρονολογήτε όχι νωρίτερα από το 774, οι πόλεις του Ρωμαϊκού δουκάτου παρατίθενται με τις πόλεις του δουκάτου της Περούτζια και εκείνες της Ρωμαϊκής Τοσκάνης, δείγμα ότι η Περούτζια είχε ενσωματωθεί στο παπικό δουκάτο της Ρώμης. Στην πραγματικότητα, το δουκάτο της Περούτζια ως μια ξεχωριστή πολιτική ενότητα δεν μπορεί να χαρτογραφηθεί το αργότερο μέχρι το 740.

Γνωστοί δούκες ήταν οι :
* Μαυρίκιος , 6ος αιώνας

## Παραπομπές


## Πηγές
*
*

Κατηγορία:Δουκάτα της Βυζαντινής Αυτοκρατορίας
Κατηγορία:Βυζαντινή Ιταλία
Ανδρέας Κοπάσης

Ο **Ανδρέας Κοπάσης** (Σφακιά, 1856 - Σάμος, 1912) ήταν διορισμένος από την Οθωμανική Αυτοκρατορία Πρίγκιπας της Σάμου από το 1908 ως το 1912. Η θητεία του θεωρείται ευρέως ως φιλοτουρκική και τυραννική, γεγονός που οφείλεται στην έξαρση των εθνικισμών την εποχή αυτή που οδήγησε σε διάφορα κινήματα, όπως η επανάσταση των Νεότουρκων, ο Μακεδονικός Αγώνας, το Κρητικό Ζήτημα και διάφορα άλλα κινήματα στα Βαλκάνια και στη Μικρά Ασία.    

Ο Ανδρέας Κοπάσης έφερε στη Σάμο το 1908 επιπλέον Οθωμανικά στρατεύματα, κάτι που προκάλεσε το ξέσπασμα εξέγερσης μεταξύ των Σάμιων, η οποία καταπνίγηκε με βία με επιπλέον Οθωμανικές ενισχύσεις. Οι ηγέτες της φιλελληνικής αντιπολίτευσης μεταξύ των οποίων και ο Θεμιστοκλής Σοφούληςδιέφυγαν από το νησί για την Ελλάδα.

Η αποφασιστικότητα του Ηγεμόνα της Σάμου δεν κάμφθηκε ποτέ, προσπαθώντας με κάθε μέσο να επιβάλει την τάξη και την Οθωμανική κυριαρχία στο νησί, καταπνίγοντας κάθε εστία βίας και αταξίας.    

Ο Κοπάσης δολοφονήθηκε μετά από σχέδιο που εκπονήθηκε από τους Μακεδονομάχους Σταύρο Καζαντζή (Μπαρέτη) και Αθανάσιο Σταυρούδη και το *"Μακεδονικό Κομιτάτο Αθηνών"*, φίλα προσκείμενο στο Σοφούλη στις 9/22 Μαρτίου 1912, με τη συνοδεία του να σκοτώνει επίσης τον Σταύρο Μπαρέτη.

## Παραπομπές


Κατηγορία:Ηγεμόνες Σάμου
Γρηγόριος Βεγλερής

Ο **Γρηγόριος Βεγλερής** (1862–1948) ήταν ο τελευταίος Πρίγκιπας της Σάμου για λίγο το 1912, όταν διαδέχτηκε τον δολοφονημένο Ανδρέα Κοπάση.

## Βιογραφικά στοιχεία
Γεννήθηκε το 1862 στην Κωνσταντινούπολη, και σπούδασε στην εκεί πολιτική σχολή. Διετέλεσε ανώτερος αξιωματούχος της Οθωμανικής Αυτοκρατορίας, όντας βοηθός νομάρχη του Ντιγιαρμπακίρ (1895–1901) και της Τραπεζούντας (1901–10). Στη συνέχεια, μεταξύ 1910 και 1912 διετέλεσε διοικητής των επαρχιών της Πρέβεζας και της Μερσίνης της Κιλικίας.

Τον Μάρτιο του 1912 αντικατέστησε στον δολοφονημένο ηγεμόνα της Σάμου Ανδρέα Κοπάση. Με την έναρξη της άσκησης των καθηκόντων του, ήρθε αντιμέτωπος με εξέγερση του σαμιακού λαού, διότι δεν έδωσε αμνηστία στους εχθρούς του προκατόχου του, παρά την απόφαση της Σαμιακής Βουλής, αλλά περίμενε την απόφαση της Υψηλής Πύλης. Οι επαναστάστες, με επικεφαλής τον Θεμιστοκλή Σοφούλη, ήρθαν σε σύγκρουση με την φρουρά του νησιού, η οποία υποστήριζε τον Βεγλερή. Μετά από επέμβαση των μεγάλων ευρωπαϊκών δυνάμεων, η Σάμος ενώθηκε με την Ελλάδα και ο τουρκικός στρατός αποχώρησε από το νησί.

Μετά την αποβίβαση των ελληνικών στρατευμάτων στη Σάμο τον Μάρτιο του 1913, ο Γρηγόριος Βεγλερής αποχώρησε και μετέβη στην Κωνσταντινούπολη. Ωστόσο, οι Τούρκοι συνέχισαν να τον θεωρούν επίσημο ηγεμόνα της Σάμου μέχρι την υπογραφή της Συνθήκης των Σεβρών, όταν επισημοποιήθηκε η ένωση της Σάμου με την Ελλάδα. Ο Βεγλερής διετέλεσε στη συνέχεια γερουσιαστής του Οθωμανικού Κοινοβουλίου, αλλά και διευθυντής του Ελληνικού Σχολείου και του Ιωακιμείου Παρθεναγωγείου της Κωνσταντινούπολης. Πέθανε το 1948 στην Πόλη.

## Παραπομπές


## Εξωτερικοί σύνδεσμοι
*Γρηγόριος Βεγλερής στον ''Πανδέκτη'', του Εθνικού Ιδρύματος Ερευνών.

Κατηγορία:Ηγεμόνες Σάμου
Σομπεκχοτέπ Β΄

Ο **Κχαανκχρέ Σομπεκχοτέπ** (σήμερα πιστεύεται ότι είναι ο **Σομπεκχοτέπ Β΄**; γνωστός ως **Σπμπεκχοτέπ Α΄** σε παλιότερες μελέτες)  ήταν αρχαίος Αιγύπτιος Φαραώ της Δέκατης τρίτης Δυναστείας κατά τη Δεύτερη μεταβατική περίοδο. Σύμφωνα με τους αιγυπτιολόγους Kim Ryholt και Darell Baker, ο Κχαανκχρέ Σομπεκχοτέπ ήταν ο 13ος φαραώ της δυναστείας, και είχε μια μικρή βασιλεία περίπου το 1735 π.Χ. Ο Jürgen von Beckerath τον θεωρεί τον 16ο φαραώ της δυναστείας.

## Στοιχεία
Ο Σομπεκχοτέπ εμφανίζεται στην Λίστα των Βασιλέων του Καρνάκ *Κχαανκχρέ*. Υπάρχη επίσης ένα όνομα *Σομπεκ[χοτε]πρε* στην στήλη 6, γραμμή 15 της Λίστας Βασιλέων του Τορίνο , το οποίο θα μπορούσε να είναι ο Σομπεκχοτέπ Α΄. Όμως αυτή η ταύτιση δεν είναι σίγουρη, και η χρονολογική θέση του Σομπεκχοτέπ Α΄ μέσα στην 13η Δυναστεία είναι θέμα διαμάχης. Σύγχρονες τις εποχής του μαρτυρίες αποτελούν ανάγλυφα από ένα ναΐσκο που κάποτε έστεκε στην Άβυδο, και ένα θραύσμα από επίγραφη στήλη. Παραπέρα, το όνομα *Κχαανκχρέ Σομπεκχοτέπ* εμφανίζεται σε μια επιγραφή σε βάθρο αγάλματος από γρανίτη που ανήκε στη συλλογή Amherst, και από το 1982 βρίσκεται στο Βρετανικό Μουσείο (έκθεμα BM 69497).
Το πιθανότερο είναι ότι η βασιλεία του ήταν σύντομη, μεταξύ τρία και τεσσεράμισι χρόνια.

## Ταυτότητα
Ο Ryholt αναφέρει ότι ο Σομπεκχοτέπ Α΄ μπορεί να είναι ο ίδιος με τον Σομπεκχοτέπ Β΄, ο οποίος αναφέρεται μόνο ως Σομπεκχοτέπ στη Λίστα των Βασιλέων του Τορίνο. Άλλοι, όπως ο Dodson, θεωρούν ότι ο Κχαανκχρέ Σομπεκχοτέπ Β΄ και ο Σεκχεμρέ Κχουταουΐ Σομπεκχοτέπ Α΄ ως δύο διαφορετικούς ηγεμόνες της 13ης Δυναστείας, ενώ ο Bierbrier καταγράφει τον Κχαανκχρέ Σομπεκχοτέπ Α΄ως Σεκχεμρέ Κχουταουΐ Σομπεκχοτέπ Β΄.

## Παραπομπές


Κατηγορία:Φαραώ
Μενέλαος Χατζηγεωργίου

Ο **Μενέλαος Χατζηγεωργίου** ήταν Έλληνας πρώην κολυμβητής, καλαθοσφαιριστής και αθλητής του στίβου, ο οποίος αγωνιζόταν για τον σύλλογο του Άρη Θεσσαλονίκης. Κατά την δεκαετία του '70, ανέλαβε χρέη προέδρου του συλλόγου, ενώ από το 1990 ως το 1994 υπήρξε ευρωβουλευτής με το κόμμα της Νέας Δημοκρατίας, όντας αντιπρόεδρος του Ευρωπαϊκού Λαϊκού Κόμματος.

## Βιογραφικό
Ο Χατζηγεωργίου εντάχθηκε στο δυναμικό του Άρη στα τέλη της δεκαετίας του '30, κατά τα εφηβικά του χρόνια. Το 1940, συμμετείχε με την ομάδα καλαθοσφαίρισης του συλλόγου στο πρωτάθλημα Θεσσαλονίκης, όπου οι "κίτρινοι" κατέλαβαν την τρίτη θέση.

Μετά το τέλος του Δευτέρου Παγκοσμίου Πολέμου, ο Χατζηγεωργίου αγωνιζόταν στο τμήμα κολύμβησης και υδατοσφαίρισης του συλλόγου, συμμετέχοντας κάθε χρόνο στην τελική φάση του πανελλήνιου πρωταθλήματος πόλο, όπου ο Άρης καταλάμβανε σταθερά από την τέταρτη μέχρι την έκτη θέση. Επίσης, υπήρξε αθλητής του στίβου και μετά το τέλος της αθλητικής του καριέρας στα μέσα της δεκαετίας του '50, ανέλαβε ως έφορος και μέλος του διοικητικού συμβουλίου του συλλόγου. Το 1972, ανέλαβε χρέη προέδρου του συλλόγου για έναν χρόνο, όπως και την σεζόν 1979-80, όπου οι "κίτρινοι" έχασαν τον τίτλο του πρωταθλητή στο μπαράζ του Βόλου εναντίον του Ολυμπιακού.

Τον Απρίλιο του 1990, εκλέχθηκε ευρωβουλευτής με το κόμμα της Νέας Δημοκρατίας και στην πρώτη διετία της θητείας του υπήρξε μέλος της Επιτροπής για τα Δικαιώματα της Γυναίκας, της  Επιτροπής Κοινωνικών Υποθέσεων, Απασχόλησης και Εργασιακού Περιβάλλοντος και της Αντιπροσωπείας για τις σχέσεις με τις χώρες της Κεντρικής Αμερικής και το Μεξικό. Στο δεύτερο μισό της θητείας του υπήρξε μέλος της Αντιπροσωπείας για τις σχέσεις με την Αλβανία, τη Βουλγαρία και τη Ρουμανία.

Όντας γυναικολόγος, ίδρυσε μαζί με ομάδα γιατρών την κλινική "Κυανούς Σταυρός" στη Θεσσαλονίκη.

Απεβίωσε ηλικία 95 ετών 12 Οκτωβρίου 2020.

## Παραπομπές


## Πηγές
**Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
* Τους εύχομαι δύναμη και θάρρος - SentraGoal
* Μενέλαος ΧΑΤΖΗΓΕΩΡΓΙΟΥ

Κατηγορία:Έλληνες αθλητές του στίβου
Κατηγορία:Αθλητές στίβου Άρη
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Κολυμβητές Άρη
Κατηγορία:Υδατοσφαιριστές Άρη Θεσσαλονίκης
Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Πρόεδροι ΠΑΕ Άρη
Κατηγορία:Έλληνες πρόεδροι αθλητικών συλλόγων
Κατηγορία:Γυναικολόγοι
Stearman XA-21

To **Stearman Model X-100** ή **XA-21** ήταν δικινητήριο αεροσκάφος εγγύς υποστήριξης το οποίο αναπτύχθηκε στα τέλη της δεκαετίας του 1930. Συμμετείχε στον διαγωνισμό από τον οποίο προέκυψαν τα περίφημα Douglas A-20 Havoc, Martin A-22 Maryland και North American B-25 Mitchell αλλά δεν εντάχθηκε σε παραγωγή. Κατασκευάστηκε μονάχα ένα πρωτότυπο.

## Σχεδιασμός και ανάπτυξη
Το X-100 (ονομάστηκε XA-21 όταν πέρασε στην κατοχή του Στρατού) ήταν δικινητήριο  υψηλοπτέρυγο μονοπλάνο ολομεταλλικής κατασκευής. 

Η διάταξη του κόκπιτ ήταν ασυνήθιστη για αμερικανικό αεροσκάφος και θύμιζε αυτή των γερμανικών μέσων βομβαρδιστικών, όπου του πλήρωμα ήταν όλο συγκεντρωμένο στον ίδιο χώρο, κάτω από μια μεγάλη ενιαία καλύπτρα "θερμοκηπίου".

## Επιχειρησιακή ιστορία
Το XA-21 δοκιμάστηκε αρχικά με την καλύπτρα "θερμοκηπίου" όμως κρίθηκε ότι αυτή η διάταξη δυσχέραινε τον πιλότο και έτσι αποφασίστηκε η αντικατάσταση της από συμβατική διάταξη ρύγχους-κόκπιτ. Παρόλο που η αλλαγή αυτή δεν επιδείνωσε τις επιδόσεις, το αεροσκάφος δεν εντάχθηκε σε παραγωγή.

## Χρήστες
; ΗΠΑ
* Αεροπορικό Σώμα του Στρατού των ΗΠΑ (United States Army Air Corps, USAAC)

## Δείτε επίσης

### Παρόμοια αεροσκάφη
* Junkers Ju 88
* Bristol Blenheim

## Παραπομπές


## Βιβλιογραφία
* Bowers, Peter M. *Boeing Aircraft since 1916*. London: Putnam, Second edition, 1989. ISBN 0-85177-804-6.
* Wagner, Ray. *American Combat Planes of the 20th Century, Third Enlarged Edition.* New York: Doubleday, 1982. ISBN 978-0-930083-17-5.

## Εξωτερικοί σύνδεσμοι
* 

Κατηγορία:Αεροσκάφη Stearman
Κατηγορία:Αεροσκάφη εγγύς υποστήριξης
Κατηγορία:Εμβολοκινητήρια στρατιωτικά αεροσκάφη
Ένωσις Πανελληνίου-Ανταίου Λεμεσού

Η **Ένωσις Πανελληνίου-Ανταίου Λεμεσού** (Ε.Π.Α.Λ.) ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1963. Έδρα της ομάδας ήταν το Στάδιο ΓΣΟ.

## Ιστορία
Η ΕΠΑΛ ιδρύθηκε το 1963 από τη συγχώνευση των σωματείων Πανελλήνιος Λεμεσού και Ανταίος Λεμεσού.

Η ΕΠΑΛ συνέχισε την πορεία του Πανελλήνιου και του Ανταίου στην Β΄ κατηγορία. Επειδή την περίοδο 1963-64 δεν διοργανώθηκε πρωτάθλημα λόγω των δικοινοτικών διαταραχών στην Κύπρο το Δεκέμβριο του 1963, η πρώτη συμμετοχή της ομάδας στις διοργανώσεις της Κυπριακής Ομοσπονδίας Ποδοσφαίρου (ΚΟΠ) ήρθε την περίοδο 1964-65. Συμμετείχε στη Β΄ κατηγορία χωρίς κάποια διάκριση. Καλύτερη πορεία της ομάδας ήταν η κατάκτηση της δεύτερης θέσης την περίοδο 1969-70. Το 1971 συμμετείχε στο κύπελλο Παλιγγενεσίας φτάνοντας μέχρι τα προημιτελικά.

Το 1971 η ομάδα απορροφήθηκε από τον Άρη Λεμεσού, μετά από απόφαση των γενικών συνελεύσεων των δύο ομάδων (του Άρη στις 23 Μαΐου 1971 και της ΕΠΑΛ στις 26 Μαΐου 1971).




1Η Β΄ κατηγορία ήταν χωρισμένη σε δύο ομίλους. Η ΕΠΑΛ συμμετείχε στον όμιλο Λεμεσού-Πάφου.


## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1963